b'\n_START_ARTICLE_\nAmerican Idiot\n_START_SECTION_\nVideospoti\n_START_PARAGRAPH_\nPrva pesem, naslovna skladba American idiot je pristala na 3 mestu angle\xc5\xa1ke glasbene lestice in je bila v povpre\xc4\x8dju top 30 hit po svetu. Je tipi\xc4\x8dna punkovska pesem, po obliki in kitarskih rifih pa je podobna pesmi Doublewhiskeycokenoice skupine Dillinger Four. Pesem je najverjetneje pripomogla k dobri prodaji albuma in tudi uspe\xc5\xa1nost drugih izdanih pesmi. V ZDA je singel dosegel naklado 500.000 prodanih izvodov. Druga skladba, Boulevard Of Broken Dreams, ki je dosegla 2. mesto na ameri\xc5\xa1ki ter 5. mesto na angle\xc5\xa1ki glasbeni lestvici, v povpre\xc4\x8dju pa je bil top 10. hit po svetu. Dosegla je tudi prvo mesto na evropski glasbeni lestvici. Dobila je tudi glasbeno nagrado grammy za pesem leta. Po zvrsti sodi skladba v alternativni rock. Angle\xc5\xa1ka skupina Oasis je skupino posredno obto\xc5\xbeila plagiatorstva, saj naj bi bila preve\xc4\x8d podobna njihovi pesmi Wonderwall. _NEWLINE_Tretja skladba z albuma, Holiday, je postala tretja skladba po uspe\xc5\xa1nosti, dosegla pa je prvo mesto ameri\xc5\xa1ke rock lestvice. Poleg tega je dosegla \xc5\xa1e 11. mesto na angle\xc5\xa1ki glasbeni lestvici, po svetu pa je bila top 30 hit. Sodi med skladbe s politi\xc4\x8dnim sporo\xc4\x8dilom. V njej skupina primerja politiko takratnega ameri\xc5\xa1kega predsednika Georgea W. Busha s politiko nacisti\xc4\x8dne Nem\xc4\x8dije, hkrati pa poudarja zavrnitev francoske podpore ZDA v vojni z Irakom.  _NEWLINE_Wake Me Up When September je bila \xc4\x8detrta pesem z albuma, ki je bila izdana samostojno in promovirana z videospotom. Dosegla je osmo mesto na angle\xc5\xa1ki, ter 6. mesto na ameri\xc5\xa1ki glasbeni lestvici. Bila pa je top 20 hit po svetu. Postala pa je ena od najprepoznavnej\xc5\xa1ih skladb skupine Green Day. Znana je postala tudi po svojem videspotu, ki prikazuje mlad par, ki si obljubi, da se nikoli ne bo lo\xc4\x8dil. V nadaljevanju se fant odpravi v vojsko in s tem prelomi obljubo. _NEWLINE_Kot zadnjo samostojno pesem z albuma so se odlo\xc4\x8dili za Jesus Of Suburbia. Odrezala se je malo slab\xc5\xa1e v primerjavi z ostalimi, bila pa je tudi druga najdalj\xc5\xa1a pesem z albuma.'